התנאים ל"הנחת יישוב ספר" לעובד המתגורר באחד מיישובי הצפון

חברתנו ממוקמת באזור תל-אביב; ולה יש עובד, אשר מתגורר במטולה.

העובד קיבל את אישורה של המועצה המקומית מטולה על היותו תושב המקום מקדמא דנא (זה 20 שנה).

בטופס 101 לשנת המס 2001, בפרק ח' סעיף 3, הצהיר העובד - כי הוא תושב קבע ביישוב הפיתוח מטולה; והוא צירף את אישורה של המועצה המקומית במטולה בעניין זה.

השאלות הן:

1. האם, ללא קשר למבחני העזר לעניין "תושבות קבע", כפי שצוינו במאמרו של מנחם כהן, עליי לקבל את הצהרת העובד, כפשוטה, כמו כל הצהרה אחרת בטופס 101, ולהעניק לו הנחה במס בשיעור %15 ?

2. האם נתונה בידי סמכות שכזו, או שמא עליי להצטייד תחילה באישורו של פקיד השומה בעניין(?); מה אומרת התחיקה בנושא(?); ומהי הפרקטיקה בעניין זה ?

3. מה פשרה של "הנחה במס" זו(?); האם זהו, בפשטות, זיכוי במס בשיעור %15 כפוף לתקרות(?); או זו הנחה על התוצאה הכללית של המס, שיצאה בחישוב לעובד כשהיא כפופה לתקרות ?

יניב גבריאל משיב: 

על פי תקנה 9 לתקנות הניכויים ממשכורת(1), רשאי פקיד השומה על פי בקשת העובד, להורות למעביד להעניק לעובד "הנחת יישוב ספר", עקב התקנות שהותקנו לפי סעיף 11 ל"פקודת מס הכנסה (נוסח חדש), התשכ"א-1961" [להלן - "הפקודה"].

מכוח סמכותו זו, ולאחר שמילא העובד בקשה לאישור תושבות בטופס 1312 - רשאי המעביד להעניק לעובד את ההנחה האמורה, אם נתקיימו בעובד, מגיש הבקשה הזו, כל התנאים האלה:

n העובד צירף אישור של הרשות המקומית או הוועד המקומי, המעיד כי מקום מגוריו הקבוע הוא באחד מיישובי הצפון, אשר היושבים בהם זכאים להנחה האמורה.

n העובד מתגורר באחד מיישובי הצפון האלה 12 חודשים רצופים לפחות, מהם 6 חודשים לפחות בתוך שנת המס.

n מקום המגורים, באחד מיישובי הצפון האלה, מהווה את "מרכז החיים" של העובד, לפי ארבעת המבחנים האלה(2):

l "משך השהות והימצאות הפיזית ביישוב"

l "מקום המגורים ותכולת הדירה"

l "מיקום הדירה"

l "מגוריהם של שאר בני המשפחה"

עובד, שנתקיימו בו כל התנאים דלעיל, יהיה זכאי ל"הנחת יישוב ספר" מן "ההכנסה החייבת", או מעסק, או ממשלח-יד, או מהכנסת עבודה, או מקצבה - כפי השיעורים והסכומים האלה:

l הנחת יישוב ספר בשיעור %15 (לקריית שמונה הנחת יישוב ספר בשיעור %25) - 

תינתן מן השקל הראשון להכנסה עד להכנסה בסך 182,020 ש"ח [ראה: הערות להלן].

l הנחת יישוב ספר בשיעור %10 - 

תינתן מן השקל הראשון, שאחר הסך 182,020 ש"ח להכנסה עד להכנסה בסך 464,440 ש"ח [ראה: הערות להלן].

הערות בעניין הסכומים דלעיל הכרוכים ב"הנחת יישוב ספר":

א. הכנסה חייבת או מעסק, או ממשלח-יד, או מהכנסת עבודה, או מקצבה, אשר מעל לסך 460,440 ש"ח - אינה זכאית ל"הנחת יישוב ספר".

ב. הסכומים שאוזכרו לעיל מעודכנים לשנת המס 2000.

ג. הסכומים שאוזכרו לעיל הם עד לסך המס, אשר העובד חייב בו.

להלן סדר שלבי הפעולה לקבלת "הנחת יישובי ספר":

שלב א':

העובד פונה אל העירייה / המועצה המקומית / הוועד המקומי - בהגישו "בקשה לאישור תושבות לשם קבלת הנחת תושב" [טופס 1312].

שלב ב':

העירייה / המועצה המקומית / הוועד המקומי - גוף אחד מאלה יספק, במידת הצורך, ולאחר בדיקה מקיפה, "אישור תושבות" [טופס 1312/א].

שלב ג':

l העובד יצהיר לפני המעביד על מגוריו ביישוב ספר [בטופס 0101/130].

l העובד יצרף להצהרה את האישור של העירייה / המועצה המקומית / הוועד המקומי [בטופס 1312/א].

l המעביד יעניק לעובד זיכוי מהמס בשל מגוריו ביישוב הספר.

לטעמי: בכל מקרה של ספק, אסור למעביד להעניק לעובד את ההנחה האמורה, ויש להפנותו אל פקיד השומה לצורך אלה: בירור עובדות המקרה, וקבלת האישור מתאים המאפשר למעביד להעניק את ההנחה האמורה(3).

הפניות המשיב:

(1) תקנות מס הכנסה ומס מעסיקים (ניכוי ממשכורת ומשכר עבודה ותשלום מס מעסיקים), התשנ"ג-1993.

(2) (א)  חוזר מס הכנסה 5/95, מיום 4 באפריל 1995; (ב)  פסק דין ע"א 117/92, זילמה לונדנר נגד מנהל מע"מ [פד"א כ"א 542]; (ג)  פסק דין עמ"ה 151/92, דקוואר איברהים נגד פקיד שומה חיפה; (ד) פסק דין עמ"ה 14/93, כמיל סאדר נגד פקיד שומה חיפה; (ה)  פסק דין עמ"ה 73/94, אביטל סיטין נגד מנהל מע"מ; (ו)  פסק דין עמ"ה 120/93, ד"ר יעקב דגן נגד פקיד שומה צפת.

(3) (א)  הוראת ביצוע מס הכנסה 4/2001, מיום 8 בפברואר 2001; (ב)  חוזר המחלקה לניכויים ולמילוות שבנציבות מס הכנסה, מיום 10 ביוני 2001 (סימוכין: מס' 1728401).
 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il